Document ID: 32006R1610

A BIZOTTSÁG 1610/2006/EK RENDELETE
(2006. október 27.)
a 327/98/EK és az 1291/2000/EK rendelet rendelkezéseitől a rizs és a törmelékrizs behozatalára vonatkozó vámkontingensek keretében 2006 júliusára kiadott behozatali engedélyek tekintetében való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a GATT XXIV. cikkének (6) bekezdése alapján folytatott tárgyalások eredményeként összeállított CXL. jegyzékben meghatározott engedmények végrehajtásáról szóló, 1996. június 18-i 1095/96/EK tanácsi rendeletre (1) és különösen annak 1. cikkére,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (2) és különösen annak 13. cikke (4) bekezdésére,
mivel:
(1)
A rizs és a törmelékrizs behozatalára vonatkozó egyes vámkontingensek megnyitásáról és kezeléséről szóló, 1998. február 10-i 327/98/EK bizottsági rendelet (3) 7. cikkének (4) bekezdése értelmében a hántolt rizsre, félig hántolt vagy teljesen hántolt rizsre vonatkozó behozatali engedélyek a tényleges kibocsátásuk napjától számított harmadik hónap végéig érvényesek.
(2)
Az Amerikai Egyesült Államokban termelt rizsnek az Európai Unióba való behozatalát 2006 augusztusától megzavarta az a tény, hogy az amerikai piacon genetikailag módosított, „LL RICE 601” megnevezésű rizzsel szennyezett rizs jelent meg.
(3)
A rizstermékekben a nem engedélyezett, géntechnológiával módosított „LL RICE 601” szervezetre vonatkozó szükségintézkedésekről szóló, 2006. szeptember 5-i 2006/601/EK bizottsági határozat (4) 2. cikke értelmében az Amerikai Egyesült Államokból származó A és B hosszú szemű rizs forgalomba hozatalának engedélyezése csak az azt igazoló analitikai bizonylat bemutatásának feltételével kerül sor, hogy a termék nem tartalmaz „LL RICE 601” megnevezésű, géntechnológiával módosított rizst.
(4)
Ahhoz, hogy a 2006/601/EK határozat által hozott szükségintézkedések ne akadályozhassák meg a 327/98/EK rendelettel megnyitott kontingensek keretében 2006 júliusára az A és B hosszú szemű rizs behozatalára kibocsátott engedélyek érvényességi idejük alatti felhasználását, helyénvaló ezen engedélyek érvényességét 2006 végéig meghosszabbítani.
(5)
Továbbá ahhoz, hogy az „összes ország” behozatali kontingensre vonatkozó, és származási országként az Amerikai Egyesült Államokat megjelölő, már kibocsátott behozatali engedélyek előnyei ne vesszenek el, célszerű engedélyezni, hogy az említett engedélyeket fel lehessen használni bármely harmadik országból való behozatalra.
(6)
Indokolt engedélyezni azt is, hogy a már kibocsátott engedélyeket fel lehessen használni az A és B hosszú szemű rizstől eltérő rizs behozatalára.
(7)
Helyénvaló tehát a 327/98/EK rendelettől, valamint a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2000. június 9-i 1291/2000/EK bizottsági rendelettől (5) eltérni.
(8)
Az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 327/98/EK rendelet 7. cikkének (4) bekezdésétől eltérve a következő behozatali engedélyek érvényességi idejét a jogosult kérelmére 2006. december 31-ig meghosszabbítják:
a)
félig vagy teljesen hántolt rizsre vonatkozó behozatali engedély, amelynek 8. rovatában származási országként az Amerikai Egyesült Államok szerepel, és amelyet a 09.4127 és 09.4166 tételszámú kontingens 2006. júliusi részletére vonatkozóan bocsátottak ki a 327/98/EK rendelet X. melléklete értelmében, a következő KN-kódokra:
-
1006 30 25 KN-kód,
-
1006 30 27 KN-kód,
-
1006 30 46 KN-kód,
-
1006 30 48 KN-kód,
-
1006 30 65 KN-kód,
-
1006 30 67 KN-kód,
-
1006 30 96 KN-kód,
-
1006 30 98 KN-kód;
b)
hántolt rizsre vonatkozó behozatali engedély, amelynek 8. rovatában származási országként az Amerikai Egyesült Államok szerepel, és amelyet a 09.4148 tételszámú kontingens 2006. júliusi részletére vonatkozóan bocsátottak ki a 327/98/EK rendelet X. melléklete értelmében, a következő KN-kódokra:
-
1006 20 15 KN-kód,
-
1006 20 17 KN-kód,
-
1006 20 96 KN-kód,
-
1006 20 98 KN-kód.
2. cikk
(1) Az 1291/2000/EK rendelet 8. cikkének (1) bekezdésétől eltérve az e rendelet 1. cikkében említett behozatali engedélyek felhasználhatók a behozatali engedélyen szereplő KN-kód első hat számjegyével megegyező KN-kód alá tartozó rizs behozatalára.
(2) Az 1291/2000/EK rendelet 8. cikkének (3) bekezdésétől eltérve az e rendelet 1. cikkében említett, a 09.4148 és 09.4166 tételszámú kontingensekre kibocsátott behozatali engedélyeket bármely harmadik országból származó rizs behozatalára fel lehet használni ezen cikk (1) bekezdése rendelkezéseinek sérelme nélkül.
3. cikk
(1) Az e rendelet szerinti behozatallal kapcsolatos vámáru-nyilatkozatot a 44. rovatban a következő megjegyzéssel kell kiegészíteni:
„Az 1610/2006/EK bizottsági rendelet szerinti behozatal.”
(2) A tagállamok 2007. február 15-ig - elektronikus úton - közlik a Bizottsággal a következő adatokat:
a)
az e rendelet értelmében behozott termékek mennyiségét (tonnában) a Kombinált Nómenklatúra kódjai (KN-kódok) szerinti bontásban;
b)
a behozatalt lehetővé tevő behozatali engedély száma és kibocsátási időpontja.
4. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. október 27-én.

Labels: 3
17
18
15